 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan Gilan Belediyesi**

**T r a n k s i p t**

**nga**

**Mbledhja e Kuvendit të Komunës së Gjilanit**

Nga mbledhja e V (pestë) e Kuvendit Komunal e mbajtur me datë 25.05.2023, në ora 10:00 në sallën e KK-së, me këtë:

# R E N D I I P U N Ë S

1. Konstatimi i prezencës së anëtarëve të Kuvendit, miratimi i procesverbalit të mbledhjes së kaluar
2. Pyetje dhe përgjigje
3. Propozim vendimi për shfuqizimin e Vendimit 01 Nr. 016-51963 të datës 30.06.2020 për plotësimin dhe ndryshimin e kushteve ndërtimore të një nën zone të Bllokut “B3” në kuadër të Planit Rregullues Urban “Kodra e Thatë”, në Gjilan.
4. Propozim vendimi për shfuqizimin e Vendimit 01 Nr. 016-15787 të datës 11.02.2021 për plotësimin dhe ndryshimin e kushteve ndërtimore  në zonën Blloku “B4” në kuadër të Planit Rregullues Urban “Kodra e Thatë”, në Gjilan.
5. Propozim vendimi për shfuqizimin e Vendimit 01 Nr. 016-51955 të datës 30.06.2020 për plotësimin dhe ndryshimin e kushteve ndërtimore  në zonën Bllokut “I” në kuadër të Planit Rregullues Urban “Livadhet e Arapit”, në Gjilan.​
6. **Rekomandimet e Komitetit për Politikë dhe Financa:**
   1. Plani Komunal për Integritet 2023/2027 i Komunës së Gjilanit
   2. Projekt Statuti i Teatrit të Qytetit të Gjilanit
   3. Projekt Statuti i Galerisë së Arteve në Gjilan
   4. Projekt Rregullore për shfrytëzimin e Sallës së madhe të Teatrit të Qytetit të Gjilanit
   5. Projekt Rregullore për punën e Këshillit Drejtues të Teatrit të Qytetit të Gjilanit
   6. Projekt Plani Lokal i Veprimit në Mjedis për Komunën e Gjilanit 2020-2024.
   7. Kërkesë për mbështetje financiare për tifo Klubin “Skifterët”
   8. Kërkesë për mbështetje financiare për KH “Drita” (M)
7. **Të ndryshme**

Pas konstatimit nga sekretaria kuvendit se në seancë janë prezent 28 anëtarë dhe 7 mungojnë Kryesuesi konstatoi se Seanca e V e Kuvendit Komunal të Gjilanit mund të vazhdoi.

**Arianit Sadiku**, nga procesverbali i seancës së kaluar a ka ndonjë vërejtje.

**Blerim Haziri**, te pika e pastë e rendit të ditës, ku thuhet subvencionimi për lehonat, bizneset për të rinjtë, ku thuhet Hasani të përmirësohet në Haziri si dhe ku thuhet politikat e VV janë sociale aty ku thuhet me opozitën kjo fjalë të përmirësohet me fjalën pozitën.

Procesverbali është miratuar me 28 vota për.

**Arianit Sadiku**, vazhdojmë me punimet e kësaj seance lidhur me pikat e rendit të ditës të cilat nuk kanë kaluar në KFP, por që e kemi parë të arsyeshme që të futen për diskutim në këtë seancë si dhe pikat e tjera të planifikuara nga KPF-ja. Pikat 3, 4 dhe 5 që nuk janë të rekomanduara nga KPF-ja, konsiderohet që të jenë pikat e rendit të ditës, ndërsa pikat 6.7 dhe 6.8 të hiqen nga pikat e rendit të ditës. Ndërsa në të ndryshme janë edhe dy çështje që mund t’i diskutojmë.

**Avdyl Aliu**, theksoi se ndoshta para se të fillojmë me hapjen e kësaj seance, ndoshta ka qenë dashtë me shpesh një keq ardhje për vonesën e fillimit të kësaj seance, sepse me vonës prej 30 minutave pa arsye edhe humbje e madhe kohe. Lidhur me pikat e rendit të ditës, besojë dhe duhet me i marr parasysh edhe rekomandimet jo që është vendimi nga Ministria duhet ta bëni, ju lutem praktikoni edhe t’i merrni parasysh edhe rekomandimet, sepse ato dalin nga komitetet që i kanë krijuar në mënyrë profesionale. Unë kërkoj që pikat 3, 4 dhe 5 me u largu nga kjo seancë, ndoshta me u përgatitë më mirë dhe me pas edhe takime dhe me biseduar, sepse arsyetimi i këtyre 3 pikave fare s’ka arsyetim dhe nëse nuk largohen ne nuk jemi pjesë e punës së kësaj seance. Po ashtu kërkoj që nëse këto 3 pika, vazhdojnë me këtë seancë të vendosen si të fundit për këtë rend të ditës, ndërsa të vendosen si të parat pikat 6.7 dhe 6.8.

**Krenare Latifi Kqiku**, theksoi se Lëvizja Vetëvendosje është për këtë rend të ditës dhe mundemi me proceduar.

**Sadri Arifi**, janë disa ndryshime që i keni marr pasi është shpërndarë materiali për vendimet për subvencionimin e lehonave me disa ndryshime shumë të vogla.

**Alban Hyseni**, propozoi që për zgjerimin e veprimtarisë të ndërmarrjes “Tregu”, për herë të parë një marrëveshje bazë e keni mbështetur të gjithë, që ju falënderoj, ndërsa sot për zgjerimin e veprimtarisë për mirëmbajtjen e hapësirave publike në mënyrë që nga kuvendi të marrin autorizimin nga ju që të vazhdojmë tutje me mirëmbajtjen e hapësirave publike. Ekziston mundësia ligjore dhe financiare që këtë veprimtari ta bartim tek Tregu dhe ju lutem të fusim si pikë e rendit të ditës.

**Ismail Kurteshi**, nga seanca e kaluar ne si kuvend u pajtuam që 3 rregullore, njëra për bursa, për nxënës dhe tjetra për mësimdhënës, të shtyhen për një muaj, me arsyetimin se mund të bëhen disa intervenime. Bazuar në këtë rend pune, ato tri pika nuk janë kthyer në këtë rend të ditës ashtu siç ne jemi marr vesh. Kërkoj nga drejtoresha që muajin e ardhshëm këto tri pika të vijnë para këshilltarëve komunal. Dhe një çështje tjetër që më duket që nuk është në rregull, KPF-ja dhe komitetet janë organe që rekomandojnë, por nuk marrin vendime, i vetmi institucion që merr vendime edhe për rend pune është kuvendi dhe prandaj të mos i marrin këto rekomandime si diçka që duhet përfunduar. Edhe kur rekomandoni edhe në komitete dhe në KPF, duhet të bazoheni në diçka e jo vetëm pse është kërkuar në parti, duhet të bazoheni në atë pse po kërkoni me larguar një pikë, a ka bazë ligjore, dhe mos ia bëni sikurse kolegu z. Aliu pa arsyetime.

**Muhadin Haziri** pika për shfuqizim që i ka kaluar dy komitetet shihet këtu është dyshimi se kjo është një teke e dikujt, apo është kërkesë e ndonjë biznesi që të shfuqizohen këto dhe të gjenerojmë një kolon të re tjetër kund. Unë mendoj dhe kërkoj që këto 3 pika të largohen nga rendi i ditës edhe nëse ekziston ndonjë dokumentacion nga MAPL, apo nga kushdo çoftë, ajo sigurisht që i ka kaluar edhe afatet kohore.

**Arianit Sadiku**, në material besoj e keni arsyetimin se përse duhet të shfuqizohen, andaj vazhdojmë me pikat e rendit të ditës me plotësim ndryshimin që u propozuan në këtë seancë, fillimisht që pikat 3, 4 dhe 5 që janë propozim vendime për shfuqizim të vendimeve, si dhe pikat 6.1, 6.2, 6.3, 6.4, 6.5 dhe 6.6, të rekomanduara nga KPF-ja, të mbesin si pika të rendit të ditës, ndërsa pikat 6.7 dhe 6.8 të largohen nga rendi i ditës, si dhe dy pikat që u diskutuan në të ndryshme si: ndryshimi i vendimit për subvencion dhe kërkesa e Kryetarin për autorizimin e zgjerimit të veprimtarisë për ndërmarrjen tregu të mbesin si pika të rendit të ditës. **Ky Propozim u votua me 17 vota për.**

Ndërsa propozimi i bërë nga **Avdyl Aliu** që ka të bëjë me pikat 3, 4 dhe 5 të largohen nga rendi i ditës dhe propozimi që pikat 6.7 dhe 6.8 të kalojnë si pika të para të rendit të ditës. Ky propozim u votua me 11 vota për dhe 17 kundër.

Pas lëshimit të seancës nga opozita, seanca kaloi në pauzë.

Vazhdim i seancës së pa përfunduar me datë 25.05.2023.

**Arianit Sadiku**, sot po vazhdojmë seancën e ndërprerë dje për shkak të mungesës së kuorumit. Vazhdimi i saj mundësohet me 23 anëtarë të pranishëm dhe me 12 anëtar që mungojnë. Andaj plotësohet kuorumi për këtë seancë.

**Avdyl Aliu**, ngiti dyshimet e tij për pikat e rendit të ditës se ato janë votuar pa kuorum. Në media ka dalur se kuvendi ka vendos mos me iu dhënë ndihma financiare ‘’Skifterëve’’ dhe KH ‘’Drita’’. Nuk e di si është marr ky vendim pa kuorum. Ndërkohë, kryesuesi shpjegoi se për këtë çështje se edhe votimi për pikat e rendit të ditës, i kemi votuar me kuorum kur të gjithë kanë qenë të pranishëm.

**Besnik Shala,** theksoi se qeverisja me kryetarin Alban Hyseni është shembull se si i ndihmohet Sportit të Komunës së Gjilanit. Ndërkohë kam edhe pyetje për Drejtorinë e Arsimit, në klasat parashkollore në Thimi Mitko. A ka filluar të punojë palestra e shkollës në Bresalcë dhe është kërkesë që çerdhet të punojnë edhe gjatë ndërrimit të natës është kërkesë e prindërve.

**Arbër Musliu,** këtu z. Aliu theksoi se po dëshirojmë ta ndihmojmë sportin, ndërkohë që unë kamë qenë pjesë e tij për afër 20 vite dhe e di si e kanë ndihmua ma herët dhe për këtë kam edhe dëshmi, sa na keni ndarë mjete këtij klubidhe s’na keni dhënë kurrë. Si herën e kaluar unë kërkova me krijuar një rregullore për këto probleme që po i sjellin në kuvend dhe po dëshironi me bllokuar një drejtori për një qëllim të caktuar, nuk besoj se është e drejtë. Mendoj se është e drejtë me u marr vesh na si kuvend që me rregullore me përcaktua se cilat ekipe kanë të drejtë me kërkuar prej kuvendit mbështetje, përveç thirrjes publike. Nuk kisha preferuar që opozita me sjell kësi lloj propozime këtu, sepse nuk mendoj se është e drejtë. Kërkoj edhe nga drejtori të krijojë një grup punues, të bëjnë një rregullore me përcaktua një vlerë jashtë thirrjes publike.

**Ismail Kurteshi,** kërkoj nga drejtorët që të ju kërkohet të jenë prezent sepse unë këtu po i shoh vetëm 6 nga ta. Një pyetje e kam për kryetarin, ndërsa për drejtoreshën e Arsimit do t’i shtyjë për më vonë. Pyetje për Urbanizmin apo Inspeksionit, se përse po lejohen ndërtimet e objekteve të larta pa shkallë emergjente dhe çka po ndodh që ato s’po ndërtohen në institucione shkollore dhe të tjera? Tjetër në lidhje me votimin e kuvendit të para dy muajve për kompensimin e komisionit për bursa, sipas së cilës unë iu kam drejtuar Zyrës ligjore të Ministrisë për Administratë Publike dhe kam marr një Opinion Ligjor, ku sipas tyre pagat dhe shpërblimet e tyre janë në kundërvlerë monetare ndaj një pune të kryer. d.m.th. ai vendim është i pa drejtë që është marrë dhe kërkoj që një vendim i tillë të tërhiqet dhe shpërblimet në komision të bëhen bazuar në punën e anëtarëve dhe duke u bazuar në emërimin e anëtarëve. Dhe çështja e tretë që po dëshiroj me korrigjuar është se dje kuvendi Komunal nuk ka marr vendim mos me ndihmuar klubet, ai dje ka marr vendim me i tërheqë dy pikat e rendit të ditës deri sa të bëhet një rregullore e punës për të cilën ne jemi marrë vesh. Dhe pa atë rregullore për subvencione që bie kërkesa besoj se nuk do të merr përkrahje sa do që klubet i meritojnë.

**Ardhmërie Jakupi Musliu**, pyetje ime është për kampusin në shkollat e mesme për çmimet dhe përfitimet që aty bëhen nga bizneset që zhvillohen në atë pjesë, ku sipas informatave që i kam një hamburger kushton 1.40 €uro dhe një shishe ujë 0.50 cent si është e mundur kjo. (pyetjen do të parashtroi me shkrim te DKA)

**Avdy ALiu**, siç e dini edhe ju edhe sekretaria e Kuvendit, se para çdo votimi duhet me u konstatuar kuorumi, ju nuk e keni bërë. Pyetje: për drejtoreshën e Administratës, se a është e vërtet që disa zyre të gjendjes civile në disa fshatra nuk janë funksionale dhe qe sa është duke ndodhur kjo sepse bazuar në statutin kompetent për mbylljen e këtyre zyrave është kuvendi. A është e vërtet që janë të mbyllura dhe qe sa kohë? Tjetër, E-Kioska-t a janë funksionale dhe a ka komuna kontrata për mirëmbajtjen e tyre? Tjetër, mandatin e kaluar kuvendi komunal me kërkesë të drejtorisë të Administratës së Përgjithshme e kemi ndarë një lokacion në lagjen Arbëria, mbi çerdhen, për një ndërtim të një objekti të gjendjes civile, që do të kursej kohen e qytetarëve, sepse aty gravitojnë shumë vende që mos me ardhur në qytet. Po ashtu edhe projekti ka qenë i gatshëm për këtë pjesë dhe a keni marrë diçka në këtë aspekt.

**Muhadin Haziri**, edhe në seancën e kaluar e kam paraqitur një problem që banoret e fshatit Zhegër, Llashticë dhe Lladovë shumë shpejt munden me mbet pa furnizim me ujë. E kam paraqitur kërkesën edhe në Hidromoravë. Operatori ka filluar ndërtimin, edhe pse operatori ka pranuar të zhvendoset trafa, ka pranuar të kontribuoj me mjete të veta, është njoftuar edhe drejtori i Shërbimeve Publike dhe nuk është ndërmarrë asnjë veprim. Kërkesë tjetër kam se në rrugën kryesore në Zhegër, e keni parë çfarë gropa janë krijuar dhe nëse brenda një kohe të shkurtër ato gropa nuk mbulohen ato sigurisht na në kuadër të këshillit të fshatit na këna me bë këtë çështje dhe si të mundemi me kubëza këna me i mbuluar. Tjetër pyetje kam se në kuvend kemi votuar për anëtarët e komisionit të aksionarëve që i shërbejnë ndërmarrjes publike, a është kompletuar ky komision dhe a është plotësuar me emrat të cilat përcakton edhe nga Zyra e Kryetarit, a janë shpall konkurset dhe a janë kompletuar pjesët e bordit që do të funksion në kuadër tyre. Qe një vit kemi folur për klubin e hendbollit Zhegra, dhe i vetmi ekip në Anamoravë që e ka përfaqësuar dhe kurrë nga institucionet nuk ka marr veprim, është detyruar me u pasivizuar aktiviteti në klub, në mungesë të mjeteve financiare. Po ashtu këna folur edhe për palestrën në Zhegër, pse janë ndërprerë të gjitha punimet dhe pse nuk është paguar operatori për mbi 100.000 euro për punët që ka kryer. Ku qëndron problemi.

**Kushtrim Kadriu**, pyetje kam për Drejtorinë e Inspeksionit, kemi parë në media se keni dënuar disa biznese që operojnë përballe shkollës fillore “Selami Hallaqi”, gjendja aty tani është edhe më e tmerrshme, bizneset kanë filluar t’i uzurpojnë edhe pjesë të caktuara të rrugës. Kërkoj nga ju që ose të veproni ose të mbylleni Inspeksionin, në 2014, kuvendi ka mbyll Inspeksionin mundemi me mbyll prapë dhe e bëjmë Gjilanin Bangladesh, para derës shesin pjepra, e bile këtë platon e teatrit ju propozoj ta bëjmë treg të kafshëve.

**Ramiz Ramadani**, tregu i kafshëve ku ka mbetur me punë, ku janë ngecjet, që është një tregu i standardeve evropiane, që e kemi lënë gati pak para finalizimit? Tjetër, për shëndetësinë. Vend kalimi te QKMF është shndërruar në makth për qytetarët dhe mendoj që ekspertët e shërbimeve publike është mirë me pa atë vendkalim, që me bë me nivele të ngritur me shenjëzua me ngjyra sinjalizuese. Dhe Interesimi i tretë është te konkursi për mjek, nga njerëzit kompetent e kam dëgjuar që thotë se Komunës së Gjilanit i duhet 50 mjek në mënyrë që të gjitha ambulantet dhe QKMF me qenë të mbuluara për nevoja të qytetarëve dhe duke pasur parasysh këtë informatë Komuna e nxjerr një konkurs për 5 mjek, kriteret i kanë plotësuar 35 mjek për 5 vende, e kam parë alarmuese sepse shërbimit mjekësor ia afrojmë 5 mjek, ndërsa 30 të tjerë i përgatisin valixhet me i qit jashtë.

**Mimoza Qerimi**, meqë të gjithë parafolësit folën edhe jashtë rendit edhe unë e kam për obligim të ofroj dëshmi me i treguar LDK-së se sa seriozisht e duan sportin. Bëhet fjalë për një thirrje të tillë që kam kërkua mbështetje për ekipin e basketbollit Unitet të vajzave që kanë pasur gara dhe kanë pasur vështirësi të shumta financiare dhe kanë qenë para super ligës. Me gjithë zotimet që i kam marr publikisht se do t’i mbështesim nga nënkryetari, ky klub ka mbetur pa u mbështetur. Unë e kam ruajtur edhe reagimin tim kur ky ekip ka fituar me të cilën jemi krenuar të gjithë. Ku thekson: Urime kampione! Vitin e kaluar kam ngritur një shqetësim për këtë ekip që ballafaqohej me sfidat financiare dhe pa mbështetjen institucionale edhe nga donatorët, gjithashtu. Kur unë kërkoja mbështetje, vajzat vështirë mbijetonin financiarisht. Vajzat na bënë krenarë të gjithëve por të gjithë e kuptuam se sa pak i kushtuam vëmendje sportit dhe të mirat që të rinjtë tanë po i promovojnë.....! Në qeverisjen e re, pothuajse të gjitha kërkesat janë mbështetur e juve iu paska mbetur merak që s’ke arritur mjaftueshëm me bë popullizëm këtu dhe me treguar sa e donë sportin.

Gjithashtu kam pyetje për drejtorinë e Inspeksionit është një ankesë nga lagja ‘’Kamniku’’, aty në një shtëpi ndodhet një pronar që me gjasë aty nuk jeton dhe ka një numër të madh të qeneve që mbahen pa përkujdesje dhe përse ata qëndrojnë të mbyllur gjatë gjithë kohës. Këta janë bërë shqetësim për banorët e asaj lagje.

**Blerim Haziri**, kam 4 pyetje: 1 rregullimi i parkut Banja që është mjaft i qëlluar, por a keni planifikuar ndonjë mundësi për rrugën që quhet ‘’Vëllezërit Thaçi’’. 2 është për nënat lehona që për çdo lindje të marrin nga 100 euro, i premtuar nga Alban Hyseni, pyetja është se kur do të fillojë të aplikohet kjo mbështetje. 3 Banorët e lagjes Dheu i Bardhë, kanë falënderime për renovimin e shkollës ‘’Rexhep Elmazi’’, por të njëjtën kohë rikonstruimi rrugës ‘’Qamil Bala’’afër shkollës. Por në të njëjtën kohë është edhe një kërkesë që në rrugën ‘’Shyt Marevci’’ që del te Restorant Dajti, është rrugë e tmerrshme dhe kërkojnë që kjo rrugë me u shtrua. Dhe 4 nga rruga ‘’Gazmend Zajmi’’ janë disa familje që iu mungon kanalizimi dhe kanë nevojë për kanalizim, pra a ka diçka që mundet me u rregulluar se ata qytetar janë në hallë.

**Bujar Nevzati**, kam dy pyetje që i kam ngritur edhe më herët, por s’kam marr përgjigje deri më sot. Fjala është për shqetësimin e shoqatës së Gomisterëve, që janë prej 30 vetave dhe kanë problem me gomat e vjetra. Prandaj komuna e ka obligim me bo një zgjidhje. Dhe tjetër është çështja e varrezave të qytetit, a keni filluar me u zgjidhë ky problem.

**Imran Haziri,** kam dy kërkesa që njëra ka të bëjë me Drejtorinë e Urbanizmit, se kur do të fillojë kjo drejtori të funksionalizojë sistemin për shërbime One Stop Shoop, e cila është edhe si obligim për secilën komunë nga Udhëzimi Administrativ 06/2017 nga MMPHI-ja. Ky sistem gjithashtu mundëson që aplikimet të bëhen përmes këtij sistemi që pjesë e saj është edhe platforma e sistemit Traking Sistem, e cila i mundësohet qytetarëve për vëzhgimin e procesit të lëndëve gjatë procedurave të shqyrtimit që ata i bëjnë. Pyetje e dytë ka të bëjë me drejtorinë e Inspeksionit se kërkesat për inspektime që bëhen gjatë punimeve nga ndërtuesit apo nga të tjetër, por nuk ka ndonjë platforme si të digjitalizohet kjo pjesë në mënyrë që të gjitha kërkesat të bëhen në mënyrë fizike te sportelet e administratës, pse të mos digjitalizohet edhe kjo?

**Krenare Latifi Kqiku**, edhe unë po ndërlidhem me sportin, por jam e detyruar sepse pajtona me parafolësit nga Grupi i Vetëvendosjes! se qeverisja e Alban Hysenit po mbështet mjaftueshëm sportin, por e kisha pyet kolegun nuk e di a e ka harruar apo ku është problemi, sepse e kujtoj se në mandatin tim të parë që kam qenë në qeverisje, është shuar drejtoria e kulturës dhe sportit bashkë me drejtorinë e inspeksionit dhe tani flitet që kinse ne nuk po e mbështesim, e kurse vet ata për dy vite e kanë shuar atë drejtori, kështu që vetëm desha të ua rikujtoj këtë.

**Ismajl Kurteshi**, meqenëse tani është këtu Kryetari i Komunës, pyetjen të cilën nuk e bëra atëherë tani po e bëjë. z. Kryetar, pas tërmetit tragjik që ndodhi në Turqi, ju pata drejtuar me një pyetje drejtorit të Urbanizmit, në lidhje me sigurinë në objektet e banimit kolektiv. Përgjigja ka qenë vërtet shumë tronditëse, është thëne se asnjë objekt i ndërtimit i këtyre banimeve kolektive nuk ka përmes testimit të pranimit teknik. A keni ndërmend dhe çka do të ndërmerrni për të provuar sigurinë në këto objekte për aq sa është e mundur, sepse bëhet fjalë për mijëra banorë të cilët jetojnë atje dhe jetojnë me një pasiguri të madhe.

**Përgjigje**

**Alban Hyseni-** z. Haziri më duket shumë i shqetësuar sot, çdo punë që kemi kryer në fshatin Zhegër ju keni qenë prezent aty me i marr meritat se unë e kam bërë kërkesën, ndërsa këtu në seancë të kuvendit para kamerave thuani se nuk e keni bërë asnjë punë, ky është një jo sinqeritet nga ana juaj. Sa i përket palestrës në Zhegër, unë ju kam thënë kështu, nuk jam i interesuar me rinovuar shtëpinë e kulturës dhe me u prish prapë, por e diskutojmë formën si e bëjmë se si me u shfrytëzuar që mos të shkatërrohet. Nëse mendoni ju që ne me ndërtuar shtëpinë e kulturës e ajo me qëndruar prapë ashtu dhe me u shkatërruar pa u përdorur unë jam dakord për atë. Unë kam thënë që po e rinovojmë dhe çelësat po ia japim këshillit të fshatit. Ne nuk kemi ende përgjigje nga ju. E mundësia tjetër është që me bartë bibliotekën e fshatit aty në mënyrë që me pas aktivitet. Për palestrën në Zhegër, ajo ka qenë vetëm një skelet i betonit dhe asgjë më shumë, që gjysma e tribunave nuk kanë qenë të përfunduara me beton, pra ka qenë vetëm skeleti strukturor nga betoni. Deri tash kemi përfunduar pjesën e ndërtimit të vrazhdë dhe me rëndësi ajo pjesa e betonit të planifikuar është përfunduar, ndërsa tani kemi mbetur te përfundimi i pjesës me hekur dhe përfundimi i çatisë, për të vazhduar të punët e mbetura. Tani ku pritet e hekurit janë duke u punuar në fabrikë, të cilat pastaj do të vendosen në palestër.

**z.** Ramiz, për çështjen e shëndetësisë, mendoj se pyetjen ose e bëni me tendencë ose nuk e kuptoni mirë çështjen. Raporti mjek-banor në komunën e Gjilanit është standard ndërkombëtar. Ajo ku ngecim ne që ju e përmendët është që decentralizimi i shërbimeve nuk është në nivelin e duhur. Pra kemi edhe pacient që nuk shkon në institucionet shëndetësore në fshatrat më të afërta por vijnë në QKMF, sepse e din që ka edhe laboratorin e analizave e ka edhe mjekun edhe barërat, ndërkohë në fshat ku nuk ofrohen të gjitha këto shërbime nuk shkon as me i marrë ato, sepse i duhet me vazhduar në dy vende ose tri. Ne kemi hapur konkursin për 5 mjek sepse kaq e kemi të lejuar dhe kaq është standardi, ndërkaq që ju thatë i duhen edhe 50 mjek kjo nuk është e saktë sepse me këto që i kemi këtu na duhet edhe 40 persona staf ose personel ku përfshihen infermier dhe teknik që me punuar me orar të plotë në të gjitha institucionet shëndetësore në nivelin primar. Këtë e thash nga një analizë e bërë me shefat e institucioneve shëndetësore. Asnjë mjek i pa punë është politik e mirë, por edhe ju jeni vonuar sepse ne nuk mund të punësojmë të gjithë mjekët sepse nuk është qëllimi kryesor i komunës me punësuar mjek, ndërsa ne kemi për obligim me iu ofruar shërbim cilësor e shërbimi me u ofruar me një kosto sa më racionale dhe të arsyeshme

znj. Mimoza, ka ngritur çështjen e subvencionit të sportit, ku unë kam një tabelë para vetës që i kemi nxjerr subvencionimin e klubeve sportive nga viti 2015 deri në vitin 2023. Shuma e përkrahjes së klubeve sportive në Gjilan nuk ka qenë asnjëherë më e lartë sesa në këto dy vitet e fundit. Më herët ne kemi paguar vetë transportin dhe të gjitha shpenzimet e tjera. Dje keni ngritur kërkesën për ngritjen e subvencionit të klubit të hendbollit Drita, unë kam takuar përfaqësuesin e këtij klubi dhe kam sqaruar situatën dhe i kam thënë se një vit me herët ne e bëjmë planifikimin e buxhetit si dhe shumën e subvencionit të sporti dhe të kategorive tjera, ndërkohë çka ka ndodhur nga Opozita, për shkak të rezultatit zgjedhor që i kanë fituar 14 ulëse në Kuvendin Komunal me çka e kanë edhe një shumicë nga numrat në raport me partitë e tjera, është se duke e shfrytëzuar numrin e votave në KPF dhe duke deklaruar në Komitetin për Kulturë, Rini dhe Sport që na për mos me dal keq, çdo kërkesë që del në komitet nuk e refuzojmë dhe është e drejtë e opozitës mos me ndalur keq. Qëllimi i kësaj është që kryetari i Komunës që ka ngritur nivelin e përkrahjes së sportit me u detyrua që këtyre dy kërkesave që kanë ardhur prej klubeve me thënë që na nuk mundemi me i përkrah me qëllim që me e nxjerr qeverisjen keq. Edhe një tjetër, ju vërtetoj se nuk e keni me sinqeritet këtë punë dhe që është bërë me qëllim që ju me dal mirë, me atë që kishe ju iu shtyjmë kërkesat juve siç e keni bërë edhe tek Volejbolli tek meshkujt, që na keni qitur para aktit të kryer të njëjtën e keni bërë edhe dje për seancën e sotme. Unë kam marrëveshjen e datës 05.07.2017, në mes Komunës së Gjilanit dhe Klubit të Hendbollit “Drita”, në këtë marrëveshje në nenin 2 të saj thuhet: vlera e subvencionimit është prej 7.000 euro dhe ndahet nga Komuna prej kodit buxhetor subvencionime i njësisë për kulturë, rini dhe sport, pra në kohën kur është shuar Drejtoria, 2.000 euro i ka marr klubi. Na nuk dalim mashtrues para klubit, e as nuk e mashtrojmë. I kam thënë kryetarit të klubit se çka do që ndodh në seancë, mjetet buxhetore në vlerë prej 45.000 euro nuk mundemi me i marr këtë vit, sepse nuk kemi dhe nuk janë të planifikuara. Jo se unë nuk dua me përkrah sportin, por se nuk ka mundësi dhe nuk ka planifikim. Sot secili klub e ka transportin e kryer.

Sa i përket parkut “Baja”, aty është duke u punuar, por për shkak të reshjeve të shpeshta ka edhe ngecje sepse terreni ka ndjeshmëri nda ujit, që pamundëson punimin me makineri të mëdha. Zgjerimi i rrugës është aprovuar edhe nga drejtori. Do të largohet muri që është i vendosur tani, do të zgjerohet rruga dhe do të bëhet riasfaltimi i saj.

Përkrahja për lehonat, është formuar komisioni për këtë subvencionim dhe shpresoj se komisioni do të fillojë punën sa më shpejt. Ndërkaq nga muaji maj do të fillojë edhe përkrahja.

Në Shkollën “Rexhep Elmazi” është e vërtet që janë bërë shumë punua, siç janë investimet me masa efecientë, dyert, dritare, sistemin e ngrohje, çatisë etj.

Rruga “Shyt Marevci”, kemi përfunduar punën e kanalizimit e tash mbetet hartimi i projektit për asfalt si kërkesë e domosdoshme.

Rruga “Gazmend Zajmi”, është një nga rrugët që ka kërkesa të shumta për rregullim të infrastrukturës, jemi në fazën finale të prokurimit që nënkupton se edhe kjo rrugë të punohet këtë vit.

Vendi për mbeturinat e gomave, mundemi të takohemi dhe të diskutojmë këtë pikë bashkë me drejtorin e Kadastrit dhe z. Nevzati.

Edhe te varrezat e qytetit, ditën e hënë e kemi takimin dhe besoj se lidhur me PZHK, ne kemi kërkuar për me i ri destinuar varrezat ndërkohë me Bashkësinë Islame jemi pajtuar që ta hartojmë projektin. Kërkesa është që varrezat të shoqërohen me infrastrukturë përcjellëse.

Te pyetja e z. Kurteshi, nuk jam i informuar në detaje, besoj se pranimi teknik mund të jetë i kryer, ndoshta ka edhe ndonjë procedurë tjetër që mundet me sqaruar drejtori që nuk ka përfunduar ma herët. Por me sa ja jam i informuar shfrytëzimi i objekteve nuk mund të bëhet pa pranimin teknik.

**Ramiz Ramadani**, ndoshta kryetarit i ka ikur pyetje e sinjalizimit te QKMF-ja, ndërsa sa i përket konkursit për mjek unë nuk kam bërë asnjë konkludim, e kam përmend prej përgjegjësve të nivelit primar, këtë e kam marr nga një intervistë që është mbajtur në ambulanten e fshatin Llashticë.

Alban Hyseni, e para një mjek që thotë se komuna ka nevojë për 50 mjek shtesë si deklarim është në rregull. Për vlerësimin tim komuna nuk e ka përgjegjësinë të punësojë mjekë, ajo që ka përgjegjësi komuna është me dhënë shërbimin ndaj qytetarëve dhe gjithsesi shërbimi duhet me qenë maksimalisht i arsyeshëm si dhe duke e shfrytëzuar sa ma racionalisht stafin që e kemi. Po ashtu tutje kryetari shpalosi edhe raportin ndër vite të drejtorisë së Shëndetësisë nëpër institucionet shëndetësore.

Ali Arifi, unë kam evidentuar 3 pyetje për Drejtorinë e Urbanizmit,

- pyetjes se z.Kurteshit, në rastin e kësaj pyetje ju sqaroj se asnjë leje ndërtimore te objektet e kategorisë së dytë nuk lëshohen leje pa e pasur edhe elaboratin kundër zjarrit, dhe elaborati kundër zjarrit jo domosdoshmërish i kërkon edhe shkallët emergjente.

- pyetjes së sigurisë së banesave kolektive, kam them se në bazë të informacioneve që i kam nga zyrtarët kompetent, deri këtë vit përgjegjëse për mbikëqyrjen e punimeve të të gjitha objekteve që ndërtohen në komunën e Gjilanit është Drejtoria e Inspeksionit. Në mungesë të numrit të mjaftueshëm të Inspektorëve edhe pse sipas ligjit secila fazë e ndërtimit të lartë duhet të para se të bëhet betonimi duhet të kontrollohet në mënyrë të përpiktë projekti, kjo gjë nuk ka ndodhur dhe si rezultat i tyre sipas ligjit është i paraparë se në qoftë se nuk ka termin e caktuar, komisioni nga inspektorët trajtohet si e mirëqenë ajo punë, pa u kontrolluar dhe kalohet në faza të tjera.

- pyetjes së z. Haziri, gjatë programit zgjedhor është thënë se një nga zotimet kryesore të kryetarit është aplikimi i kësaj forme në drejtorin e urbanizmit dhe ai program ka dalur si rezultat i analizës së punës së Drejtorisë. Për shkake të probleme të shumta nga lëndët e pazgjidhura në fillim të mandatit, që ka pasur edhe vendime për ndryshime të pjesshme të planeve rregulluese dhe rritje të koeficientit dhe që i kanë shkaktuar vështirësi zyrtarëve për trajtimin, sepse nuk ditshin se në cilin dokument të planifikimit me u bazuar në mënyrë që me i trajtuar lëndët. Gjithashtu shpresë nga viti i ardhshëm do të aplikojmë këtë formë.

**Pika 3 e rendit të ditës Propozim vendimi për shfuqizimin e Vendimit 01 Nr. 016-51963 të datës: 30.06.2020 për plotësimin dhe ndryshimin e kushteve ndërtimore të një nën zone të Bllokut “B3” në kuadër të Planit Rregullues Urban “Kodra e Thatë”, në Gjilan**

**Ali Arifi** është fjala për 3 vendime të kontraktuara nga organi shqyrtues i ligjshmërisë në këtë rast MMPHI-ja që i ka konsideruar në mesin e shumë të tjera të paligjshme. Ajo që ne i kemi marrë këto vendime për me i shfuqizuar është për shkak të konfuzi tetit të zyrtarëve për me i zbatuar këto vendime d.m.th. kanë validitet të dyshimtë. Fjalë për fjalë për shfuqizimin e vendimit 01 Nr. 016-51963 të datës: 30.06.2020 për plotësimin dhe ndryshimin e kushteve ndërtimore të një nën zone të Bllokut “B3” në kuadër të Planit Rregullues Urban “Kodra e Thatë”, në Gjilan. Në këtë rast ngritja e koeficientit të ndërtimit është bërë pa i përfillur procedurat në sektorin e planifikimit. Pra këtu është rritur koeficienti i ndërtimit për 180%. Kjo është konstatuar e kundërligjshme nga autoriteti mbikëqyrës, dhe i rekomanduar për kuvendin komunal për harmonizim me ligjin brenda 30 ditëve pas konstatimit të ligjshmërisë. Ky vendim është realizuar në masën 21 % e sipërfaqes totale nga sipërfaqja totale. Prandaj ju kërkoj që për të vendosur ligjshmërinë të votoni për shfuqizimin e tyre. Po ashtu e përbashkët e të 3 këtyre vendimeve është se ato janë konstatuar se janë jo ligjore dhe pa i përfillur rregullat dhe ligjet në planifikim hapësinor e këto të bëra vetëm nga disa iniciativa qytetare.

**Avdyl ALiu,** në të kaluarën pushtetarët kanë bërë gara se kush po kryen më shumë punë, pas qeverisë së përkohshme, LDK erdhi në qeverisje dhe është munduar me krye shumë punë edhe më shumë. Pas LDK-së, erdhi PDK-ja në qeverisje, të cilët edhe ata thonin të kryejmë punë më shumë se LDK. Pushtetet në Gjilan i ka karakterizuar një garë për të kryer punë më shumë. Fatkeqësia më e madhe që i ka ndodhur Gjilanit me këto zgjedhje është me u mbajtur në mend. Në Urbanizëm asnjë punë e mirë nuk është bërë vetëm e kundërligjshme nga kjo Bashkëqeverisje. As partnerët qeverisës nuk po reagojnë. Si nuk po i pengon kryetarit të komunës kjo situatë, si nuk kërkon nga drejtori sa akte të nxjerra dhe të iniciuara nga kjo drejtori i kanë kthyer si të kundërligjshme edhe ministria edhe gjykatat. Pse ky negativizëm mos me pas asnjë punë të hajërit, a mos është në pyetje ndonjë favorizim, apo çka fshihet këtu. Nuk ka asnjë arsye për anulim të këtyre planeve rregulluese e përkundrazi ju është dashtë të hapeni edhe zona të tjera për investim për me u zhvilluar edhe më shumë industria e ndërtimit. Çështja në fjalë ka kaluar nëpër dy trupa profesional që nuk është kaluar, sepse aty janë trupa profesionale dhe pse nuk po i merrni këto rekomandime parasysh. Kjo çështje nuk ka kaluar në komitet dhe pse me ardhur këtu. LVL-ja në nenin 52 e ka të përcaktuar mirë rolin e KPF-së. Roli i saj është i madh sepse të gjitha çështje duhet të kalohen nëpër KPF. Pse po dëshironi me i anuluar këto vendime? Kryetari nuk mundet me përcaktua ligjshmërinë e një dokumenti, është MAPL-ja që janë dërguar, ka kaluar është kthyer. Janë dy muaj e gjysmë ndërsa e dini çka thotë ligjit dhe rregullorja për shqyrtimin administrativ që e thonë qartë se është afati 15 ditor që ministria me kthyer përgjigje dhe nëse nuk e kthen brenda 15 dite thotë që nëse ministria nuk e kthen brenda kësaj kohe ky dokument konsiderohet i ligjshëm. Drejtori me këto vendime që po thotë janë të kundërligjshme i ka lëshuar 7 leje ndërtimore, ne nuk kemi me lënë me kaq. Pse nuk ka ardhur kjo me plan të kuvendit që është dashtë të vije në muajin mars, se keni bërë këtë se me këto kushte ju i keni lëshuar leje me këto vendime të kundërligjshme.

**Alban Hyseni,** në këtë seancë me këto pika të rendit të ditës që kanë të bëjnë me shfuqizimin e këtyre vendimeve, sot dëshirojë të ju tregojë që komuna e Gjilanit ka me funksionu sipas asaj që e thotë ligji. Po iu tregoj një fakt interesant, prej 14 tetorit 2021 deri në fund të atij viti, pra për 3 muaj, 65% e pagesave të drejtorisë së Urbanizmit janë realizuar. Krejt kjo matematikë është bërë që me marr leje me bë pagesa se mos po na anulojnë këta, se mos janë të kundërligjshme, kjo ka qenë esenca, ndërsa edhe tjetra për këtë periudhë kohore janë lëshuar leje ndërtimi, kjo është e vërtetë sepse këtë shqetësim e kanë pasur edhe këta. Unë sinqerisht iu lutem që në rast se Kryetari i Komunës apo cilido drejtor bien këtu vendime të kundërligjshme me votuar, unë iu lutem që ju mos me i votua. Ky është misioni i juaj me korrigjuar qeverisjen. Shfuqizimin e Vendimit 01 Nr. 016-51963 të datës 30.06.2020, për plotësimin dhe ndryshimin e kushteve ndërtimore të një nën zone të Bllokut “B3” në kuadër të Planit Rregullues Urban “Kodra e Thatë”, në Gjilan, unë tani iu tregoj se përse duhet me u anuluar këto plane rregullative. Nuk ka gjasë që nëse vjen një kërkesë për me rrit koeficientin e ndërtimit veç për një tokë të caktuar e unë e përkrah, kjo nuk ndodh sepse unë nuk i kam borxh askujt, kjo nuk ndodh. Unë kërkoj që këto vendime sot me u shfuqizuar pikërisht në këtë seancë sepse janë të kundërligjshme. Ngritja e koeficientit të ndërtimit nga 2.0 në 3.6 është 180 % më shumë në total dhe 80 % më shumë etazhitet sesa që ka qenë, këto po e kërkoj me i shfuqizuar dhe konstatuar i kundërligjshëm dhe rekomanduar për kuvendin komunal për harmonizim me ligjin brenda 30 ditëve nga Ministria që apo autoriteti mbikëqyrës. Gjithashtu edhe Propozim vendimi për shfuqizimin e Vendimit 01 Nr. 016-15787 të datës: 11.02.2021 për plotësimin dhe ndryshimin e kushteve ndërtimore  në zonën Blloku “B4” në kuadër të Planit Rregullues Urban “Kodra e Thatë”, në Gjilan, koeficienti i ndërtimit paraprak 2.0 ndërsa koeficienti i ri 2.8 apo 40 % më shumë i konstatuar i kundërligjshëm nga autoriteti mbikëqyrës dhe kuvendit i kërkohet harmonizim me ligjin brenda 30 ditëve nga Ministria apo autoriteti mbikëqyrës. Ky plan rregullues është realizuar rreth 20.3 % në raport me sipërfaqen totale që përfshin vendime jo ligjore. Dhe vendimi i fundit Propozim vendimi për shfuqizimin e Vendimit 01 Nr. 016-51955 të datës: 30.06.2020 për plotësimin dhe ndryshimin e kushteve ndërtimore  në zonën Bllokut “I” në kuadër të Planit Rregullues Urban “Livadhet e Arapit”, në Gjilan ngritja e koeficientit të ndërtimit nga 2.8 në 3.6 apo 29 % ngritje. I konstatuar i kundërligjshëm nga autoriteti mbikëqyrës dhe kuvendit i kërkohet harmonizim me ligjin brenda 30 ditëve nga Ministria apo autoriteti mbikëqyrës dhe i realizuar në nivelin 43.9% nga sipërfaqja totale sa përfshin vendimi jo ligjor.

Nga këto 3 Vendime është një numër i vogël i njerëzve që përfitojnë, dhe pasojat që shkaktojnë ato janë mbingarkesa e infrastrukturës. Ky është vendimi që po ju kërkojmë me marrë, shfuqizimi i këtyre planeve rregulluese.

Unë, kur kam kandiduar për kryetar të Komunës në zyre të Vetëvendosjes, ju kam thënë, është shumë me rëndësi ne me fituar komunën, por nuk është patjetër me fituar sepse patjetër nënkupton me shkua te një biznes me i marr para për fushat dhe me i thënë që kur të fitoj unë ty pastaj kam me ta rregulluar punën. Unë ju kam thënë se kështu nuk dua me fituar, po dua me fituar drejt pa borxhe dhe pa obligime. Një është e sigurt se sa të jem unë në qeverisje nuk lejoj kundërligjshmëri.

**Ismail Kurteshi,** po diskutojmë për një çështje që konsideroj se është shumë fondamentale për përfaqësuesit e popullit, po flasim për vendimet që Kuvendi Komunal i ka marr dhe po cilësohen si të kundërligjshme, nga MAPL dhe pastaj Ministria e Ekonomisë dhe Ambientit të cilët kanë kërkuar të evitohet ai gabim. Pra, ne po kërkojmë që për shkak të detyrës tonë dhe ndërgjegjes tonë me korrigjuar atë gabim, por edhe për shkak të kërkesave të dy ministrive. Prandaj, unë kërkoj që të shfuqizohen dhe jo vetëm këtë por edhe të gjitha vendimet e kundërligjshme që janë marrë në këtë periudhë kohore. Po ashtu kërkoj të evitohen lejet e dhëna bazuar në këtë vendim të kundërligjshme dhe në të ardhmen mos të merren parasysh vendimet e kundërligjshme pavarësisht opinioneve të juristëve sepse ligji është mbi çfarëdo vendimi të organeve. Dhe krejt në fund ajo që tha z. Avdyl Aliu, se arsyetim është vonesa e përgjigjes që ka ardhur nga ministrit e atakuar unë mendoj që përgjigjet e vonuara, të kundërligjshmen nuk e bëjnë të ligjshme por kjo është neglizhencë e ministrive me ndërmarr masa.

**Imran Haziri,** unë kishapyet drejtorin e Urbanizmit se a ka ndonjë padi nga Ministrit për këto vendime që po thuani që janë të kundërligjshme, sepse nëse janë të kundërligjshme do të kishte padi nga Ministria e Drejtësisë dhe këto vendime për shfuqizim a është dashur të vijnë nga sekretaria e kuvendit nëse kishin qenë të kundërligjshme dhe jo nga Drejtoria e Urbanizmit. Unë mendoj se Drejtoria e Urbanizmit në vend se të fuqizohet PZHK dhe të hapet mundësia ligjore për hartimin e Hartës Zonale të Komunës së Gjilanit (edhe ashtu jemi të vonuar për shkak të zhvillimeve dhe kërkesave të kohës) DUPMM po merret me anulimin e vendimeve të miratuara nga KK Gjilan. Të gjitha këto pasoja do t’i bartin qytetarët e Gjilanit, por edhe institucionet e Komunës pas proceseve gjyqësore që mund të pasojnë në vazhdim si rezultat i këtyre veprimeve, Siç jemi në dijeni edhe sot në vitin 2023, qendra e qytetit nuk ka të miratuar një plan rregullues me të cilin mund të caktohen në mënyrë profesionale kushtet e ndërtimit si pasojë e veprimeve të pa vonuara të institucioneve Komunale, çdo vonës e mëtutjeshme në hartimin e këtyre dokumenteve do të ketë pasoja afatgjata dhe pothuajse të pa riparueshme.

Kërkesa për anulime të vendimeve të miratuara nga KK Gjilan në këtë seancë dhe anulimet e vendimeve të tjera që do të vijnë në seancat e tjera të radhës, që datojnë nga vitet 2016 deri me 2021 janë të vonshme, meqë këto zona janë në zhvillim e sipër si dhe disa nga to edhe në përfundim të ndërtimit, po ashtu përgjigjja për këto vendime nga Ministria e Planifikimit Hapësinor ka qenë e vonshme. Këto anulime njëkohësisht pengojnë edhe zhvillimin e disa zonave në të cilat është duke u bërë ndërtimi. Nëse bëhet anulimi i këtyre vendimeve, lëndët që do dërgohen në gjykata gjasat janë shumë të mëdha të përfundojnë në dëme të Komunës.

Propozim Vendimin për shfuqizimin e Vendimit 01. Nr.016-51963 te datës: 30.06.2020 për plotësimin dhe ndryshimin e kushteve ndërtimore të Bllokut “B3” në kuadër të Planit Rregullues Urban “Kodra e Thatë”, në Gjilan. Ky vendim është votuar me datën 30.06.2020, ndërsa është proceduar në MAPL me datën 02.07.2020 nga sekretaria e Kuvendit, ndërsa raporti i ligjshmërisë është kthyer nga Ministria e Pushtetit Lokal me datën 10.09.2020, pra 71 ditë është vonuar raporti i vlerësimit të ligjshmërisë së aktit të Komunës së Gjilanit.

Propozim Vendimi tjetër për shfuqizimin e Vendimit 01. Nr.016-15787 të datës 11.02.2021 për plotësimin dhe ndryshimin e kushteve ndërtimore në zonën Blloku “B4” në kuadër të Planit Rregullues Urban “Kodra e Thatë, në Gjilan.

Ky vendim është votuar me datën 11.02.2021, ndërsa është proceduar në MAPL me datën 15.02.2021 nga sekretaria e Kuvendit, ndërsa raporti i ligjshmërisë është kthyer nga Ministria e Pushtetit Lokal me date: 10.09.2020 pra 32 dite është vonuar raporti i vlerësimit te ligjshmërisë së aktit të Komunës së Gjilani.

Propozim Vendimin për shfuqizimin e Vendimit 01 Nr.016-51955 të datës 30.06.2020 për plotësimin dhe ndryshimin e kushteve ndërtimore në zonën Blloku “B I” në kuadër të Planit Rregullues Urban “Livadhet e Arapit”, në Gjilan.

Ky vendim është votuar me datën 30.06.2020, ndërsa është proceduar në MAPL me datën 02.07.2020, ndërsa raporti i ligjshmërisë është kthyer nga Ministria e Pushtetit Lokal me datën 10.09.2020 pra 72 ditë është vonuar raporti i vlerësimit të ligjshmërisë së aktit të Komunës së Gjilanit, andaj konsideroj se këto vonesa janë në shpërpushje me rregulloren Nr.10/2019 për shqyrtimin administrative të akteve të komunave, ku neni 9, pika e 8 e precizon sakte:  
8. Në rast se organi mbikëqyrës ne ketë rast Ministria e Pushtetit Lokal nuk ia kthen shqyrtimin e ligjshmërisë aktit të komunës brenda pesëmbëdhjetë (15) ditësh nga dita e pranimit përveç në rastet kur organi mbikëqyrës ka kërkuar nga komuna dokumente ose informacion shtesë akti i komunës konsiderohet i ligjshëm.

Ne mbledhjen e komitetit për Urbanizëm, Planifikim, Mbrojtje dhe Mjedis e mbajtur me datën 05.05.2023 në sallën e kryesuesit të Kuvendit, në piken IV, V dhe VI të rendit të ditës ishin pikat në vijim, pra pikat e njëjta të cilat edhe sot i kemi në rend dite, të gjitha këto pika të cilat ishin në rend të ditës, nuk u rekomanduan për KPF nga anëtarët e Komitetit për Planifikim, Mbrojtje dhe Mjedis dhe nuk e morën pëlqimin nga ana e komitetit. Pas mbledhjes së komitetit, është mbajtur edhe KPF, e cila siç e dimë është komitet mandatar edhe aty këto pika nuk kaluan në procedurat e rregullta dhe si të tilla është dashur që në atë moment të ndalohen dhe të mos sjellën fare në Kuvendin Komunal, sepse edhe njëherë po e potencoj, jemi duke humbur kohë me vendime me të cilat veç se ka përfunduar çështja e tyre sa i përket ligjshmërisë se tyre.

Nëse bëhet anulimi i këtyre vendimeve, lëndët që do dërgohen në gjykata gjasat janë shumë të mëdha të përfundojnë në dëm të Komunës, për arsye se me aktet ligjore gjithçka është në rregull, dhe sigurisht të gjithë e dimë se Gjykata vepron në bazë të akteve ligjore dhe rregulloreve të cilat siç e potencova më lartë janë të gjitha brenda dispozitave ligjore.  
  
Andaj, kërkoj nga te gjithë anëtarët e kuvendit të mos i votojnë këto propozim vendime për shfuqizime.

**Alban Hyseni**, nga ajo që po dëgjohet është si një lloj tendencë për me mbijetuar në politik. Është shumë me rëndësi që këto 4 vite si do të jetojmë ne, sepse nesër kur të dalë në qytet si kam me i pa njerëzit në sy. Sepse unë nuk dëshiroj me u ndje si hajn, do të jetojë me pagë mujore ku punojë.

**Bujar Nevzati,** kërkoi 5 minuta pushim e cila u aprovua edhe nga Kryesuesi i Kuvendit Komunal

**Vazhdimi i seancës së ndërprerë**

**Alban Hyseni,** kërkoj nga ju asamblist që të votoni, për ligjshmërinë të drejtën për atë që duhet të shfuqizohen, sepse ajo është e kundërligjshme dhe të votoni kundër interesave personale e grupore si të ju tregojmë qytetarëve të Gjilanit, se përse është e rëndësishme kjo.

**Shpresa Kurteshi Emini**, janë plotësisht dakord me atë që e tha Kryetari i Komunës, por ndoshta harroi me cek apo me plotësua dhe me ngrit një shqetësim për mënyrën se si është thirr kjo seancë. Rreth orës 22h na ka ardhur një e-mail me të cilët thirret për të marrë pjesë në seancën e Kuvendit Komunal. Një pjesë e ka parë një pjesë jo dhe kjo flet për një mos koordinim të brendshëm tuajin. Nëse mendoni që të shkojë mirë legjislatura duhet të ketë bashkëpunim. Ne kemi qenë totalishtë të pa njoftuar. Ndoshta ka qenë mirë me i thirr shefat e grupeve me pas një koordinim me i thirr me realizua objektivin me vazhdua seanca, është jashtëzakonisht shqetësuese për neve jo vetëm kjo po edhe injorimi që na bëhet në forma të ndryshme. Kjo është vetëm një thirrje që ju të na respektoni neve, sepse kjo që po ndodh nuk mund të prodhojë asgjë tjetër vetëm dështimet të një pas njëshme, jo vetëm të seancave të kuvendit por edhe të agjendave politike.

**Alban Hyseni**, unë kam vetëm një shqetësim të vetëm, vendimet e vitit 2019 dhe 2020 janë të kundërligjshme. Për këto vendime nuk flasim as për koalicion, as për shumicën e as për asgjë tjetër. I vetmi diskutim në vendimet e kundërligjshme është votimi PËR. Kjo është e vetmja alternativë. Kur flasim për këto vendime, ne duhet me qenë unik, këtu nuk ka dallim. Unë nuk po mundem me besua, ju jeni 14 anëtarë, në rregull me disa nga ta, por disa nuk po i kuptoj se përse po i mbyllin sytë, nuk bënë kështu!

**Shpresa Kurteshi Emini,** ju po flisni për politika të mëdha, e sigurisht që politika të mëdha është edhe me krijuar stabilitetpër punën e kuvendit. Patjetër ne jemi shumicë këtu, por jeni 14 anëtarë që punojmë sipas agjendave tona edhe sipas asaj që e vlerësojmë që është interes qytetar. Ju lutem na siguroni ambient për punë këtu, e mandej flasim dhe diskutojmë këtu.

**Alban Hyseni,** unë jam i vetëdijshëm mos me pas shumicën në kuvend, por qëllimi është i rëndësishëm. Por nuk pranoj me pas stabilitetin në kuvend që me pas kompromis me këto vendime. Nuk e pranoj këtë!

**Avdyl Aliu,** problemi është që njerëzit e zgjedhur këtu po numërohen si numra e jo si vlera, ky është një problem. Ju u keni borxh shumë qytetarëve të Gjilanit, kanë votuar të kanë dhënë besimin për me krye punë e me zgjidh probleme. Ne kemi kërkua me mbrojt ligjin, nuk jeni as ju e as drejtori mbi ligjin, nuk jeni ju me konsideruar një dokument a është i kundërligjshëm apo jo. Jeni shumë të manipuluar me shifra prej drejtorit të juaj dhe ato nuk janë të sakta. Manipulimi shkon aq larg sa që drejtori juaj kthen një përgjigje saqë asnjë objekt në Komunën e Gjilanit me ndërtim të lartë nuk është i pajisur me pranim teknik, kjo është gabim i rëndë. Prandaj edhe këto vendime janë të manipuluara edhe me shifra edhe me gjithçka, nuk është në pyetje që nga qëndrimet e LDK-së me frikësuar dikën, frika vije nga ju dhe është shumë marramendëse. Dhe nëse qëllimi i juaj është me vazhdua me këto pika, atëherë ne nuk jemi pjesë e kësaj seance.

**Alban Hyseni,** ajo çka i shohë unë asamblistët është vullneti qytetar dhe bindja jem e plotë është se qytetari nuk kërkon kundërligjshmëri, prandaj edhe ka kërkuar ndryshim ka bërë ndryshimin.

**Ismail Kurteshi**, unë desha të sqaroj vetëm një çështje me shefin e grupit të LDK-së që u thirr në dokumente që sipas tij dëshmojnë se vendimi është i ligjshëm. Unë këtu kam një dokument që thuhet se vendimi nuk është në përputhje me ligjin për planifikim hapësinor, e më poshtë Ministria për Ekonomi dhe Ambient, kërkon nga kuvendi komunal dhe kryetari i Komunës që këtë shkelje ligjore ta bëjë me një akt që ne jemi bërë gati me bë d.m.th. me shfuqizuar këtë dokument.

**Bujar Nevzati**, po flasë në emër të PDK-së si shef i grupit dhe po e them publikisht dhe hapur se PDK dega në Gjilan, i mbështet vendimet e kundërligjshme që i kanë marr para dy viteve d.m.th. me i anuluar dhe me të cilat ka bërë shkelje ligjore që i ka thënë ministria, mirëpo ne i kemi disa dilema të cilat i kam thënë edhe me herët te drejtori i urbanizmit dhe në seancën e fundit kam kërkuar kohë shtesë me i sqaruar këto dilema dhe na u ka dhënë një kohë shtesë, mirëpo tash ne jemi të habitur se përse seanca është thirr të dielën, pse kjo nguti. Po e pyes sekretarin a ka të drejtë me thirr në ora 10 në mbrëmje seancën e kuvendit, a është e drejtë ligjore kjo? Pse nuk kanë ardhur këto vendime qe 17 muaj që jemi në qeverisje, pse si keni sjellë të gjitha vendimet e tjera që janë të kundërligjshme dhe pse s’kanë ardhur me i krye të gjitha përnjëherë dhe përse s’kanë ardhur me plan zhvillimor? Ne këto dilema i kemi, ndërsa vendimet për shfuqizim PDK i mbështet.

**Sadri Arifi**, kjo vetëm është vazhdim i seancës që nuk po e mbajmë seancën të dielën por po e mbajmë të hënën, ne vetëm iu kemi njoftuar të dielën dhe nuk ka kurrfarë problemi apo pengese sepse është vazhdimësi e seancave të ndërprera.

**Avdyl Aliu,** ne nuk jemi të interesuar me prit me vazhduar këtë seancë.

**Arianit Sadiku**, kërkoi nga sekretaria verifikimin e prezencës së anëtarëve me 18 anëtarë prezent dhe 17 anëtarë që mungojnë, atëherë mund të vazhdojmë.

**Ali Arifi**, këto dokumente pse nuk kanë ardhur më herët, është se nuk e kemi ditur që janë dokumente të paligjshme dhe ka marrë kohë procesi i identifikimit dhe konfirmimit të paligjshmërisë së tyre dhe tjetra është se kemi dashtë me konstatuar nivelin e realizimit të zbatimit të këtyre vendimeve d.m.th. sa është zbatuar në praktikë ky vendim i paligjshëm dhe se vetëm se e kemi identifikuar agjendën e vitit të kaluar dhe në atë vit dy nga këto vendime i kemi pasur në agjendën e kuvendit, por për shkak të mbingarkimit të agjendës së punës së kuvendit, nuk ka mund me u trajtuar. D.m.th. kemi dashur të kemi një siguri politike. Procesi i verifikimit të paligjshmërisë ka zgjatur sepse leje nuk janë lëshuar e as trajtuar për një kohë 2-3 vite, dhe nuk ka pas qasje absolute.

**Alban Hyseni**, leje të ndërtimit ne duhet me lëshojmë prapë, derisa këto nuk shfuqizohen, por nëse konsideroni se këtu ka interesa të caktuara drejtojuni prokurorisë. Nëse gjeni kundërligjshmëri edhe ju lirisht dërgoni, sepse i kam nja dy çështje të cilat njëra është hedhur po tjera pritet të hidhet poshtë.

**Ismail Kurteshi**, mua më shqetësoi pohimi i drejtorit që u përsërit edhe nga kryetari se ne edhe në të ardhmen do të vazhdojmë me lëshuar leje duke u bazuar me një vendim të paligjshmën të kuvendit. Unë mendoj se sot duhet të merren dy vendime 1) që në afatin më të shkurtër kohor të thirret një seancë e jashtëzakonshme dhe të shfuqizohen të gjitha vendimet e paligjshme dhe 2) deri në seancën e jashtëzakonshme kuvendi e ka atë mundësi me marrë vendim që mos me u lëshuar asnjë leje që bazohet në këto vendime.

**Riad Rashiti,** për mua ka qenë shqetësuese kjo situatë në asamblenë komunale dhe kisha dashtë me shpreh mendimin temë dhe të PDK-së, për mua janë dy çështje që s’kanë kuptim edhe, e para për LDK e kuptoj sepse janë nxor dhe kuptoj se punojnë me çdo kusht me ndal shfuqizimin e këtyre vendimeve, sepse LDK këto vendime i ka marr me i shërbyer dikujt. Ne atë herë në opozitë se kemi përkrah as PZHK-në kur është miratuar në kohën e LDK-së dhe e kemi votuar dhe shfuqizuar e edhe e kemi përkrah kur ka qenë në rendë të ditës këtu para një viti. S’po mundem me kuptua vetveten si bashkëqeverisje pse kjo urgjencë, sot me insistua me çdo kusht me i kalua këto shfuqizime që e mbështesim edhe fjalimin e Bujar Nevzatit që foli në emër të grupit. Sepse PDK, çdo here ka vepruar çdo herë duke u bazuar në ligjin edhe sot e po ashtu edhe në të kaluarën. Çështja që duhet si asamble komunale me i dhanë kohë që e mbështesim edhe fjalimin e z. Ismail Kurteshit, por që nuk pajtona me drejtorinë e Urbanizmit që ne do të fillojmë me lëshua leje. Prandaj kërkoj që me na dhënë kohë neve si drejtori si kuvend komunal si zyre ligjore, që mos të gabojmë edhe një here para ligjit që mos të na qesin keq para ligjit. Nganjëherë shpejtësia të qetë probleme edhe si subjekt politik e po ashtu edhe pronarëve të caktuar të tokave. Ne PZHK, e kemi përkrah që brenda 2-3 muajve ka me ardhur në seancë dhe ka me u votuar, sot ne edhe nuk kemi PZHK dhe jemi shumë larg miratimit të saj. Nuk jemi pajtuar me anulimin e vendimit të ndërtimit të objektit të bashkësisë islame në Gjilan, po flasë për vendimet që i kemi marrë jo të matura por që pastaj kanë shkaktuar ngecje të punimeve për një objekt të BIK Gjilan.

**Alban Hyseni**, votimi në komitet ka qenë abstenim, kemi pasur temë diskutimi qe 1 vit. Ngutja është se po ka hezitim, pra deri sa ka hezitim na duhet me pas nguti. Por nuk e kuptoj se çka ka me ndryshu pas një muaji nëse e shtyjmë. Por çka ndodh pastaj. Por ju nëse jeni me i shfuqizu votojmë tani, sepse si sot me votu, si pas një muaji është njëjtë. Tani mendoj se s’kemi kohë as për pauzë ashtu siç u kërkua, por mendoj se duhet të votojmë tash.

**Riad Rashiti,** mendoj se konsultimet janë të nevojshme dhe mundemi me marr një vendim që i pezullon marrjen e lejeve në secilën zonë dhe jo vetëm këto 3 vendime. Prandaj mendoj se është e mirë me marr një vendim për pezullim të gjitha lejeve në këto zona që janë vlerësuar në vendime të kundërligjshme. Për shkak të peshës së madhe që e kanë këto vendime mendoj se vërtet na duhet kohë. Prandaj të ulemi ti gjejmë të gjitha shkeljet që janë bërë ti hedhim në rendë të ditës dhe ti votojmë, sot duhet të kemi qëndrim të qartë që deri seancën tjetër të kemi kohë me arsyeshme që të kalojnë edhe në komitete.

**Vazhdimi i seancës së V-të me datë 04.08.2023, me të njëjtin rend të ditës aty ku ka mbetur.**

**Kushtrim Kadriu,** sot po fillojmë me vazhdimin e punimeve për seancën e pa përfunduar, Kryetari i Komunës z. Alban Hyseni ka kërkuar fjalën.

**Alban Hyseni**, para se të procedojmë me pikat e mbetura nga seanca e 5-të, dëshiroj të rikthehem edhe një herë këtë diskutim me disa informacione të reja. Në Drejtorinë e Urbanizmit, vendimet e kundërligjshme që po identifikohen për çdo ditë janë në rritje që deri më tash janë afër 16 të tilla, që presim në seanca të rregullta të i sjellim për shfuqizim. Dëshiroj të ju njoftoj për mënyrën si kemi ardhur deri më sot, para vetës kam një email të dërguar në Këshillin Prokurorial të Kosovës, të Blerim Isufaj – Prokurorë që CC është edhe Kryeprokurori i Gjilanit si dhe Ministria e Drejtësisë. Esenca e këtij emaili është që të vazhdohet me kërkesën paraprake që është dërguar para kësaj lidhur me vendimet në fjalë. Interesante është që këto vendime janë dërguar në prokurori nga PDK, në Prokurori dhe Polici. Këtu theksohet edhe një rregullore e qeverisë së Kosovës 01/2016 e cila në rastet e shqyrtimit administrativ të akteve të komunës, nëse komuna nuk përgjigjet në afat prej 30 ditësh e refuzon kërkesën për rishqyrtim të aktit dhe do të kundërshtoj aktin e komunës, pas dështimit të përgjigjes së kërkesës për rishqyrtim. Dokumenti tjetër që po ndaj me ju është i datës 06.06.2023, që ky dokument i drejtohet Kuvendit Komunal në Gjilan, përmes një Majori të hetimeve të Policisë së Kosovës, dhe drejtohet nga një njësi e veçantë e hetimeve me të cilën kanë kërkuar çdo shënim në lidhje me vendimet dhe pas kësaj ne kemi qenë të detyruar të kthejmë përgjigje dhe i kemi dërguar të gjitha dokumentet të cilat kanë kërkuar. Kërkesat e tyre kanë filluar të jetësohen, sepse me këto veprime mund të konstatohet se ato vendime janë të kundërligjshme dhe ka bazë për hetime. Ajo çka po bëjë unë sot është vetëm të largoj përgjegjësinë nga ana ime dhe është çështje tjetër ajo se çka ndodh pastaj me këto vendime, vota as PER as KUNDËR është një lloj tentative për të t’ju ikur përgjegjësisë, dhe nuk e di nëse bëhet një gjë e tillë apo jo, unë siç ju kam thënë edhe më herët edhe ato vendimet e tjera që presin të vijnë në kuvend përgjegjësia dhe puna jonë përfundon këtu, por ju lutem të vazhdojmë ta përfundojmë seancën sipas asaj që është e drejtë dhe ligjore për secilin prej nesh.

**Bujar Nevzati**, kryetar ju e keni parë se ku është përgjegjësia jote, këtë e kam kërkuar unë dhe këshilltarët normal që e kanë kërkuar, dhe jo me ardhur me na shi...., PDK një dy mandate ka bë luftë për këto vendime dhe ju në seancën e fundit na akuzojshe se më keni mashtruar etj., dhe po del se nuk është ashtu. Ju vazhdoni me përgjegjësitë e juaja, që i ke, dhe ne me përgjegjësitë tona. Ndjeke përgjigjen për këtë punë dhe shkojmë tutje. Unë e kam një fjalë në emër të partisë që dua ta lexoj këtu dhe ato që i kam thënë më herët vazhdojmë me i mbrojt. Pra PDK, nuk e përkrah propozimin për anulimin e vendimeve selektive, duhet të shfuqizohen të gjitha vendimet e konstatuara si të jashtë ligjshme. PDK edhe në seancën e muajit maj ka kërkuar që në kuvend të sjellë për shqyrtim të gjitha vendimet e konstatuara si të jashtë ligjshme dhe nuk jemi pajtuar që të shfuqizohen në mënyrë selektive. Sot, është e pa pranueshme që të shfuqizohen vetëm këto 3 vendime që për 17 muaj nuk kanë ardhur në Kuvendin Komunal nga Urbanizmi. Sot ende nuk është arsyetuar nga drejtoria e urbanizmit pse ka ndodhur kjo kështu, përse janë lëshuar leje ndërtimore për këto zona kur paskan qenë këto vendime të jashtë ligjshme, pse nuk janë sjellë për shfuqizim në seancën e muajit shkurt kur kanë qenë në planë të punës në Kuvendin Komunal por i keni pru me 4 muaj vonesë, a është bërë kjo shtyrje për realizimin e interesave të ndokujt prej jush, sepse gjatë kësaj periudhe kohore ju keni lëshuar disa leje ndërtimore. Ne sot ju demantojmë publikisht se nuk qëndron fakti që ju ndonjë here keni ngritur në takime të përbashkëta në bashkë qeverisje sa kemi qenë, deri në seancën e muajit Maj, andaj nuk është mirë me thënë të pa vërtetën në publik. Andaj ne si PDK, kemi thënë edhe më pare se secili vendim që është konstatuar i jashtëligjshëm, do ta përkrahim për shfuqizimin e tyre dhe do ta votojmë për anulim. Po përsërisë se ne si PDK nuk do t’i votojmë vendimet selektive, ose të gjitha ose asnjë, për secilin propozim vendim kërkojmë ekspertizë ligjore dhe financiare, kërkojmë llogaridhënie nga Urbanizmi dhe Kryetari i Komunës për të gjitha lejet ndërtimore që janë lëshuar në këto zona prej momentin kur janë konstatuar se janë të kundërligjshme për të ndryshuar koeficientin ndërtimor.

**Alban Hyseni,** fatkeqësia më e madhe është që taboret politike kanë ndryshuar pak. Unë konsideroj që PDK dhe VV , kanë pas një orientim të njëjtë kundër të kaluarës që ka ndodhur në Gjilan, por tani është një heshtje totale sepse tentativa edhe për zgjedhjen e kryesuesit të ri, sa i përket vendimeve në seancën e ardhshme janë i gatshëm me i sjellë 16, dhe publikisht ju premtoj që përmes KPF, do t’i sjellim për me i funt në rend të ditës, e për vendimet e tjera sa të jetë gati dokumentacioni përcjellës do t’i sjellim të gjitha. Me kërkua ekspertizë ligjore dhe financiarë është si me kërkua që këto mos me i votuar, sepse nuk kërkohet një ekspertizë për një vendim që është konstatuar nga organet që e mbikëqyr Kuvendin Komunal që është MAPL. Beteja politike për mua në kuvend ka përfunduar, por tutje ka arsyeshmëri, ka ligj.

**Ismail Kurtshi**, sa i parkete këtyre 3 pikave kontestuese, unë po them se në parim pajtohem me Bujarin, që mos të ketë votime te vendimeve selektive edhe unë jam me i nxjerr të gjitha dhe kërkojmë nga Urbanizmi që këtë punë të merr me prioritet, dhe në afate më të shkurtër në seancën tjetër t’i sjellin të gjitha dhe pastaj kërkoj nga të gjithë, por edhe nga LDK, që mos të biem në grackat e përfituesve, qoftë të LDK-së apo të VV-së, apo të kujt do qoftë. Edhe nga Bujari kërkoj që të i ndajë kërkesat të mos thotë nuk i votoj këto, pa i dhënë ato. Ato që u thanë kërkojnë një ekspertizë, nga kompetentë që janë me konstatuar ligjshmërinë nuk është diçka që na takon neve dhe për atë punë është një organ që ka marr vendim dhe ai vendim për t’u kontestuar është një procedurë tjerë. Pra kërkesa ime është që të sillen të gjitha vendimet e kundërligjshme dhe po ashtu i drejtohem këshilltarëve komunal që pa përjashtime të i shfuqizojnë vendimet e kundërligjshme.

**Avdyl Aliu**, kryesues, konsideroj se i gjithë diskutimi, për këto çështje ka përfunduar dhe e dimë momentin si kemi dalë nga kjo sallë herën e fundit. Pa mjaftueshëm tregove respekt për z. Hyseni. I kemi thënë të gjitha. Sot punojmë me të njëjtin rendë të ditës i kemi pikat në vazhdim dhe ju lutem të respektohet rregullorja e punës. Nuk i kthehemi këtij debati.

**Besnik Shala**, po shihet qetësia e kolegëve nga opozita se po na tregojnë kulturë, dhe po na kërkojnë që ne mos me fol, për ne është mjaftë shqetësuese, është për të ardhur shumë keq. Grupi punues që ky kuvend ka emëruar për hartimin e planit të punës së Kuvendit, ju tregoj se nga janari secili anëtar i kuvendit e ka pas në e-mail planin e punës, në muajin mars kemi pas 3 pika për anulim që janë këto të sodit. Në muajin shkurt e kemi votuar së bashku planin e punës. Pse s’keni fol më herët për këtë.

**Arbër Musliu,** personalisht, jam i ri në politik, por e kam ditur se qëllimin e keni pasur ta degradoni kuvendin dhe zgjedhjen e kryetarit të Kuvendit. Një problem qëndron se PDK me një kërkesë me dërgua te kryeprokurori i shtetit dhe sot me dashtë me fitua kohë që është qëllimi me kërkua ekspertizë, sepse e dini që kjo zgjat me vite 4-5. Po e thirrmi një seancë të jashtëzakonshme dhe po i votojmë të gjitha vendimet e mundshme. Të bëhemi në histori bashkë dhe të votojmë për të mirë të qytetarëve.

**Arianit Sadiku**, për kryesuesin e ri besoj se është vështirë me pas shef Avdylin, sepse siç e kemi parë me herët shumë mirë dinë me të eskaluar situatën. Këtu bëhet fjalë për vendimet të cilat që në të njëjtën formë është diskutuar në kuvend në formë të acarimit deri te insistimi mos me dalë në votim për këtë që është e rëndësisë së veçantë. Është e rëndësishme si kuvendarë që vendimet që kanë të bëjnë me ligjshmërinë të diskutohen deri në pikën e fundit të secilit diskutues dhe në fund të i jepet verdikti. Kisha pas dëshirë që tolerancë për të diskutuar të mos jetë pengesë e veprimeve dhe diskutimeve, thjesht ma tolerant sa i përket këshilltareve komunal. Sa i përket vonesave pse këto s’kanë ardhur me kohë, po i demantoj se ka pasur plan dinamik të kësaj çështje, ka pas diskutim edhe në KPF të kësaj çështje, po ashtu edhe planin e kuvendit e keni pasur me kohë.

**Bujar Nevzati**, kryesues, këshilltarëve lejoju fjalën, bile edhe pak më shumë se që parashihet në rregullore.

**Kushtrim Kadriu,** pas përfundimit të diskutimeve vazhdoi me votim të pikave të diskutuara?

Pika 3 e rendit të ditës Propozim Vendimi për shfuqizimin e Vendimit 01 Nr. 016-51963 të datës 30.06.2020, për plotësimin dhe ndryshimin e kushteve ndërtimore të një nen zone të Bllokut “B3” në kuadër të Planit Rregullues Urban “Kodra e Thatë”, në Gjilan

**Propozimi nga pika 3 e rendit të ditës u votua me: 14 vota Për, 18 Kundër dhe 1 Abstenim**

Pika 4. Propozim Vendimi për shfuqizimin e Vendimit 01 Nr. 016-15787 të datës 11.02.2021, për plotësimin dhe ndryshimin e kushteve ndërtimore  në zonën Blloku “B4” në kuadër të Planit Rregullues Urban “Kodra e Thatë”, në Gjilan.

**Propozimi nga pika 4 e rendit të ditës u votua me 0 vota Për, 19 Kundër dhe 1 Abstenim**

Pika 5 Propozim Vendimi për shfuqizimin e Vendimit 01 Nr. 016-51955 të datës 30.06.2020, për plotësimin dhe ndryshimin e kushteve ndërtimore  në zonën Bllokut “I” në kuadër të Planit Rregullues Urban “Livadhet e Arapit”, në Gjilan.

**Propozimi nga pika 5 e rendit të ditës u votua me: 0 vota Për, 19 Kundër dhe 1 Abstenim**

​

* 1. **E Rendit të ditës: Plani Komunal për Integritet 2023/2027 i Komunës së Gjilanit**

**Dorentina Hasani**, është shumë e rëndësishme që aprovimi i këtij plani që rrjedh nga strategjia kombëtare kundër korrupsionit dhe është një ndër obligimet që rrjedhë nga agjenda evropiane. Është shumë e rëndësishme nga kryetari i Kuvendit të Komunës, do të duhet të caktohet një person përgjegjës për monitorimin e zbatimit të tij.

**Pika 6.1** **Plani Komunal për Integritet 2023/2027 i Komunës së Gjilanit u votua me 30 vota Për, 0 Kundër dhe 0 Abstenime.**

**6.2 Projekt Statuti i Teatrit të Qytetit të Gjilanit**

**Gentrit Murseli**, jemi dakorduar në komitet që kjo çështje të diskutohet në kuvend, andaj është mirë që të presim drejtorin dhe të prezantojë.

**Avni Shkodra**, kjo e drejt që kemi prezantuar sot, buron nga Ligji për Teatrot, andaj kemi filluar hartimin e këtyre 3 akteve që i keni sot para jush. Gjatë dëgjimit publik, komuniteti Teatror ka dhënë edhe rekomandimet të cilat i kemi inkorporuar këtu. Po ashtu këto rregullore i kanë kaluar të gjitha procedurat e parapara ligjore deri sa kanë ardhur në kuvend për miratim. Po ashtu, kërkoj me bë një ndryshim teknik te rregullorja e punës së këshillit drejtues tek neni 7 pika 1.1 me u bë nga dy mbledhje brenda muajit, të bëhet në 1 mbledhje brenda muajit. Në emër të teatrit tonë ju ftoj t’i përkrahni dhe t’ia jepni votën këtyre akteve nënligjore.

**Ismail Kurteshi**, unë kam disa propozime për Statutin në nenin 6 një fjalë është e shënuar gabimisht, duhet të jetë ‘’ Emancipojnë’’. Te pika 5 të shtohet edhe pika 6 ku do të thuhet: drama për fëmijë të mundësohet për aq herë sa të shohin të gjithë nxënësit të shkollave fillore të komunës.

**Pika 6.2 Projekt Statuti i Teatrit të Qytetit të Gjilanit me propozimet e bëra, u votua me 30 vota Për, 0 Kundër dhe 0 Abstenime.**

**6.3. Projekt Statuti i Galerisë së Arteve në Gjilan**

**Kushtrim Zeqiri,** galeria e arteve në Gjilan është shumë aktive dhe duhet të institucionalizohet, pra të i përcaktohet statusi juridik i galerisë, andaj ju ftojë të votoni dhe ky institucion të i merr detyrat e veta.

**Pika 6.3 Projekt Statuti i Galerisë së Arteve në Gjilan u votua me 30 vota Për, 0 Kundër dhe 0 Abstenime**

**6.4 Projekt Rregullore për shfrytëzimin e Sallës se madhe të Teatrit të Qytetit të Gjilanit**

**Gentrit Murseli**, dy pyetje janë kryesore nga kush do të shfrytëzohet salla, dhe sa do të jetë kostoja. Kjo sigurisht është e definuar vetëm të jemi dakord për shumën.

**Avni Shkodra,** çmimi për shfrytëzimin e sallës nuk kemi ndërhyrë nga rregullorja e kaluar që ka qenë në fuqi, kjo po thuajse nuk është ndryshuar por vetëm është harmonizuar me ligjet e Republikës së Kosovës. Pra është 1 euro për një ulëse. Gjithashtu është cekur se kur salla mundet me u shfrytëzuar pa pagesë.

**Ismail Kurteshi**, neni 2 përmenden Organizatat që kanë të drejtë me shfrytëzuar sallën. Unë e kisha propozuar që edhe Organizatat e dala nga Lufta që për akademitë përkujtimore do të duhej të iu bëhet pa pagesë shfrytëzimi i sallës. Po ashtu në nenin 4 thuhet: të caktohet dy javë më herët me shfrytëzuar sallën, dhe me marrë pëlqimin, këtu e kisha shtuar edhe një fjali rasteve të pa parashikueshme, sepse ndodh që ndonjëherë rastet nuk parashikohen, si rastet mortore.

**Pika 6.4 Projekt Rregullore për shfrytëzimin e Sallës se madhe të Teatrit të Qytetit të Gjilanit me propozimet e bëra, u votua me 30 vota Për, 0 Kundër dhe 0 Abstenime.**

**6.5.Projekt Rregullore për punën e Këshillit Drejtues të Teatrit të Qytetit të Gjilanit**

**Ismail Kurteshi**,te neni 8 pika 6Këshilli drejtues ka të drejtë të kërkoj raport për çështje të caktuara, unë mendoj se duhet të definohet se cilat çështje pra është e pa definuar. Mendoj se duhet të përmendet taksativisht për cilat çështje Këshilli drejtues ka të drejtë me kërkuar raport. Po ashtu te neni 9 pika 2, përveç të tjerash thuhet: votimi bëhet i hapur. Ndërsa unë mendoj për mënyrën e votimit duhet të vendos Këshilli, nuk mundemi ne me parapa në rregullore.

**Gresa Avdiu**, ne mbledhjen e fundit të komitetit për kulturë Rini dhe Sport ne jemi dakorduar që për shkak se kjo çështje është në kuvend te Republikës me u trajtuar për një seancë të radhës , por për shkak se sponzorizuesi e ka pru në kuvend ne parimisht e përkrahim këtë çështje.

**Pika 6.5. Projekt Rregullore për punën e Këshillit Drejtues të Teatrit të Qytetit të Gjilanit**

**me propozimet e bëra, u votua me 30 vota Për, 0 Kundër dhe 0 Abstenime.**

**6.6. Projekt Plani Lokal i Veprimit në Mjedis për Komunën e Gjilanit 2020-2024**

**Pika 6.6 Projekt Plani Lokal i Veprimit në Mjedis për Komunën e Gjilanit 2020-2024 pa diskutime u votua me 26 vota Për, 0 Kundër dhe 0 Abstenime.**

**Pika 7. e rendit të ditës: Të ndryshme**

**Kushtrim Kadriu,** është një propozim i kryetarit të Komunës për zgjerimin e veprimtarisë për mirëmbajtjen e hapësirave publike, pasi nuk e kemi kryetarin, pajtohemi që ta shtyjmë për seancën e ardhshme.

Me 26 Për, shtyhet kjo pikë për seancën tjetër.

Propozimi për ndryshimin e vendimit për subvencionimin e Lehonave ka qenë propozimi i Blerim Hazirit.....

**Gentrit Murseli**, meqenëse komiteti për Kulturë, Rini dhe Sport, shpesh herë ballafaqohet me kërkesa për mbështetje financiare, nuk ka asnjë kërkesë që vije në komitet dhe na nuk jemi në dakordim me drejtorinë dhe varet prej rasteve të caktuara kur ne japim rekomandimin për KPF dhe për Kuvend, dhe ka raste kur ne votojmë që çështja të shqyrtohet në KPF.

Seanca e V-të mbyllë punimet.

Procesmbajtës Kryesues i Kuvendi

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Fatlum Xhaçkaj Kushtrim Kadriu